REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/131-19

21. maj 2019. godine

B e o g r a d

Z A P I S N I K

109. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 21. MAJA 2019. GODINE

Sednica je počela u 12,00 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Neđo Jovanović, Bojan Torbica, Jelena Žarić Kovačević,Krsto Janjušević, Srbislav Filipović, Aleksandra Majkić, Balint Pastor i Milena Ćorilić, zamenik člana.

 Član Odbora Vojislav Vujić pristupio je sednici u toku razmatranja prve tačke dnevnog reda.

Sednici nisu prisustvovali članovi Odbora: Vesna Marković, Vesna Nikolić Vukajlović, Gordana Čomić, Bajro Gegić, Dejan Šulkić, Saša Radulović i Vjerica Radeta.

Na predlog predsednika, Odbor je jednoglasno (9 glasova za) utvrdio sledeći

D n e v n i r e d:

- Usvajanje zapisnika sa 108. sednice Odbora -

 1. Razmatranje Predloga zakona o izmenama i dopunama Zakona o glavnom gradu, koji je podnela Vlada.

Pre prelaska na odlučivanje o tačkama dnevnog reda, Odbor je jednoglasno usvojio zapisnik sa 108. sednice Odbora (9 glasova za).

**Prva tačka dnevnog reda**: Razmatranje Predloga zakona o izmenama i dopunama Zakona o glavnom gradu, koji je podnela Vlada.

Odbor je razmotrio Predlog zakona o izmenama i dopunama Zakona o glavnom gradu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (9 glasova za, 1 uzdržan).

Za izvestioca Odbora na sednici Narodne skupštine određen je predsednik Odbora.

 Sednica je završena u 12,03 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski